

**ДАУЛЕТ Айша Фарабиқызы,**

**Зоя Космодемьянская атындағы №23 мектеп-лицейінің 2 «Дқ» сынып оқушысы.**

**Жетекшісі: ӘБДУӘЛІ Гүлмира Дәулетбайқызы.**

**Шымкент қаласы**

**ҰСТАЗ – ӨМІР ШЫРАҒЫ**

Менің есімім Айша. Мен Шымкент қаласында З.Космодемьянская атындағы №23 мектеп- лицейінің 2 «Дқ» сыныбында білім алып келемін. Мен эсседе алғашқы ұстазым туралы жазуды жөн көрдім. Менің ұстазым маған білім беруде өзінің қажырлы еңбегін жұмсауда. Мен өз санамда алға қойған мақсаттарыма жету үшін үздіксіз білім алу мен қоса тәлім- тәрбиені өз бойыма сіңіргім келеді.Ұстаз-ол біздің өміріміздегі ең маңызды адамдардың бірі. Ұстаз- өмірлік белестердің есігін ашатын тұлға. Алғаш қолымызға қалам ұстатып,әріп танытып, үйретіп, зейінімізді ашады.Ұстаз -біздің екінші анамыз.Бізді әрқашан жақсы білім мен тәрбие алуымызды қалайды. Ненің жақсы, ненің жаман екенін үйретіп бізге тәлім- тәрбие береді.Бізге үлгі болып, бізді жақсы жаққа жетелейді .Өмірге деген нақты қадамды ұстазбен бірге басамыз.Мен өз ұстазымды үлгі тұтамын.Себебі; менің ұстазым Гүлмира Дәулетбайқызы өте мейірімді, қайсар, еңбекқор, ақылды, өз ісінің маманы, әрі барлық оқушыны өз баласындай жақсы көреді. Болашақта мен де ұстазым сияқты бастауыш сынып мұғалімі болғым келеді. Алайда бұл жұмыс үлкен жауапкершілікті талап етеді, әр баланың білім деңгейін жақсартып, ой-өрісін дамыта отырып жақсы тәрбие беру әр адамның қолынан келе бермейді.«Ұстаздар ең адал, әрі жақсы адамдар» –деп анам жиі айтып отырады. Айта кетсек ,менің анам да мұғалім . Осы уақытқа дейін менің көргенім: күндіз-түні тынбай жұмыс жасап,балаларға бар білімі мен тәрбиесін береді. Анамның жұмысына қарап ұстаздардың жұмыстарының ауыр екенін, қызығы мен шыжығы толы екеніне көзім жетті. Себебі:ол кісілер жұмысқа бар ынтасымен беріліп, балаларға жаңа тақырыптарды дайындап, жеңіл түрде үйретуді жоспарлайды. Ал жұмыс қиын болса неге ол мамандақты таңдайды? «Еңбектің наны тәтті, жалқаудың жаны тәтті»-, деген мақалды естісем ұстазым есіме түседі. «Көптің қолы көкке жетеді»- деп мұғаліміміз бізге жиі айтатын. Себебін сұрасақ: бірлік адамды асқақ жетістіктерге жеткізетінін түсіндіретін.Сендер бір-біріңмен тату тұрыңдар,бір-біріңе көмектесіп,бір-біріңе үйретіңдер сол кезде сендер көп нәрсеге қол жеткізетін боласыңдар.

Мен алғаш мектеп табалдырығын аттаған кезде ұстазым қандай кісі? -деп ойлай бастадым. Алайда өз ұстазымды көргенде уайымым сейілді, ол кісінің жақсы адам екенін алғаш көргеннен сездім. Мені құшағына қысып жақсы оқитын оқушы боласың деп маңдайымнан сипады. Мен анама менің мұғалімім жақсы кісі екенін, маған ыстық ықыласын білдіргенін айттым. Анам: барлық ұстаздың жақсы екенін, мен жақсы оқысам ұстазым сияқты жақсы ұстаз болатынымды жеткізді. Осылай анам екеуміз мектептен қайтқанда әңгімелесіп қайттық. Бұл әңгімеден де ұстаз болудың қалай екендігін де жол бойы түсініп келе жаттым. Ендігі кезекте әлі талай осы маман иесін зерттеймін.Ал ұстаздың жолы мен үшін ұлы,адал жол болып қалатынына көзім жетті.Өзім секілді балаларға айтатыным: әрқашан өз ұстаздарыңды құрметтеп,ү йреткен білімін мұқият тыңдап,әрқашан білімімізді толықтырып отыруымыз керек екенін айтқым келеді.

Абай атамыз айтып өткендей қолымызды мезгілінен кеш сермемей әр білімді уақытылы алып отыруымыз қажет. Әрбір білімді ұрпақ өз елінің дамуына үлкен нәтижелі үлесін қоса білуі тиіс.